Arvan, et otseselt kauged ja ülikauged maavärinates ei osale, kui neid just otse ei provotseerita mõne kiiremini liikuva taevakeha poolt. Näiteks Tangshan Hiina (1976) värinas Kuu tegi täpse opositsiooni TC 36-le. Lisaks oli Kalade 20-s kraadis koos kolm kauget - TQ66, UR 163 ja TL 66. Sarnaneb Sendai värinale, kui Jääras kolm kauget ühes kraadis.Üks teine näide, Bam-Iraan (2003) värinas  oli mitme kauge omavaheline paarisühendus, TD 10 ja TQ 66 7-s Sõnni kraadis ning TO 66 ja TC 36 üsna täpses ühenduses Jääras tehes ühenduse ka Marsile.    Türgi maavärin (Izmit) 1999.a. augustis oli tugevasti seotud möödunud sajandi viimase päikesevarjutusega . Varjutuse vari läbis Türgimaad. Ka selles värinas on mitu kauge omavahelist ühendust, TC 36 ja TD 10 ühe kraadi piires Kalades ning teine grupp oli TO 66-TX 300 Jääras. UZ 19 täpselt IC-l ja Must Kuu ühenduses Pluutoga. Null kraad samuti  tegev, AC null Kaksikutes.    Neid nimetuid on väga palju ja nüüd arvestada või jälgida neid on võimatu. Aitab see kui on teda nende printsiibid ja siis vaadata, kas nad sobituvad antud sündmusega.Olen kohanud internetis just nende sagedamini mainimist sündmustes, millised ma siin olen ära toonud.    Mõned märkimsväärsemad seisud Sendai maavärinast, mis kohe peale kaardi tegemist ja lisainfo kaasamist silma jäid. AC/MC keskpunkt jääb sõlmede peale, maavärina MC on ühenduses Aphopisega  Sõnnis.Tugev on kaugete konsentratsioon on Jääras - Eris, TC 36 ja TX 300 , kõik kolm on 21-ses kraadis. Eris minu vaatluste järgi looduskatastroofides ei osale aga ehk on teiste kaugete poolt mängus ka tema energia. Olulisemaks on Uraani asumine viimastes Kalade kraadi minutites, tehes sekstiili Kuuga ja Neptuuni kvadratuur Kuuga. 2010.a. Kuuvarjutus Kaksikute viimases kraadis on samuti tegur, mida vaatama peaks. Maavärina kaheksandas majas on suur planeetide kogum - Marss, Päike, Must Kuu, Uraan ja Merkuur,  lisaks siis veel asteroid Graves (haud), mis on ülitäpses ühenduses Päikesega.    Maavärin äratas ülesse ja provotsseris ka vulkaanilise tegevuse. Purskama hakkas Onagawa vulkaan Jaapani lõunaosas. Seda on ennegi olnud, et värin äratab vulkaane. Indoneesias 2006.a. maavärin pani tegutsema vulkaani Merapi. Sendai värinas olid vulkanismiga otseselt seotud viis asteroidi sellistes positsioonides:  Vulcano 5.3 can  Vulcaneifel 16.20 cap  Hepaistos 27.33 ari  Typhon 0.8 libR  Pele 28.10 tau    Pele siis ühenduses TL, Tyche ja Kuuga. Vulcano täpses ühenduses Pandoraga ja opositsioonis Pluutoga. Hephaistos ühenduses kahe kaugega - QB 1 ja UR 163-ga. Typhon täpses ühenduses Nemesiga tehes opositsiooni Uraan-must Kuu ühendusega. Sellest juba piisas, et vulkanoloogiline tegevus ellu äratada.    Igat maavärinat saab võrrelda omavahel või vaadata riigi nataali järgi. Jaapani horoskoopis (11.02.1889) on transiitne Uraan kvadratuuris riigi Kuuga, Neptuun teeb ühenduse  riigi Merkuuriga ja kvadratuuri riigi Neptuuniga. Maavärina AC langeb riigi Satruni peale Lõvis. AC on ühendus kinnistähe Dubhe`ga (Karu), see omakorda riigi Saturniga ju ühenduses. Tähe arvele kirjutatakse Marsi purustavat jõudu ja töötab peamiselt mundaanastroloogias ja ühendust Saturniga peetakse väga halvaks teguriks. See on üks põhjustest, miks Jaapan on olnud väga ränkade katsumuste osaline. Seda nii looduskatastroofide kui ka aatompommi ohvrina. Isikute kaartides on ta palju leebem ja annab häid  isikuomadusi.    Nataalis on TL ja Chironi vahel täpne opositsioon, siis nüüd on nende vahel kvadratuur. TL on Jaapani nataalis 6.47 Kaljukitses, nüüd teeb Pluuto temaga ühenduse. Praegune Lõunasõlme asukoht läheneb riigi Kuule.    Seoseid TL nii sündmuse kui Jaapani nataali vahel on seega olemas. Lähenev superkuu täiskuu, kui ta on Maale lähemal kui tavaliselt, võib veel mõndagi põhjustada. Superkuu oli aastatel 2005, siis toimusid Austraalias orkaan Tracy ja New Orleans sattus orkaani  Katrina meelevalda. Kuu oli Maale lähemal ka aastatel 1992, 1974 ja 1955.    Kui vaadata mõnda teist maavärina kaarti, siis nendes näeb, et Must Kuu on samuti tegija. 1999.a. Türgi maavärinas tegi ta ühenduse Pluutoga, Tokyo maavärinas 1923. aastal jäi ta MC lähedale, Spitaki (dets. 1988) oli ta üsna täpselt MC-l. Või jääb Must Kuu DC lähedale, Tsiili (1960) ja Indoneesia (2004) puhul see nii oli. Ohtlikeks kraadideks on märgi viimased või esimesed kraadid. Indoneesia värinas oli Kuu 28 Kaksikutes ja  Põhjasõlm 0 Sõnnis, Tsiilis Kuu 3 Sõnnis, Pluuto 3 Neitsis. San Francisco (1906) oli Kuu samuti null kraadis, seda Kalades.